« Ǎ ngɔn Síon, bomó óyə̄ngá ai miǹtag, amú, mə̌ ngazu yǎ lóŋ mvóg ábə wa, Ǹtondôbə énye a kɔ́bɔ. 15Amǒs tē abuí məyɔŋ lâyi sɔ́ lad ai Ǹtondôbə, bə́ ńtɔ̄á áyɔŋ dáma, maa mə lóŋō mvóg dzama ábə wa, eyɔ̌ŋ tē wāyi yə̌m naa Ǹtondôbə miǹkunda énye a lóm mā ábə wa. 16Ǹtondôbə a yi tɔ́ī Yúda anə́ ngab dzié yā Ḿfūfúb Sí, a dúgan fə tɔ́b Yērúzalɛm. 17Ekokoma ésə é kūū évōl á mís mə́ Ńtondôbə, amú a həbə óyɔ̄ ńdɔ̄ fə a kwí á ḿfūfúb étɔbɔgɔ wóé.